· भारत में कोविड-19 के सक्रिय मामले और घटने के साथ 10,26,159 हुए
· पिछले 24 घंटे में सक्रिय मामलों की संख्या में कुल 54,531 की कमी आयी
· भारत में पिछले 24 घंटे में 80,834 नये मामले दर्ज, 71 दिनों के बाद सबसे कम मामले
· भारत में अब तक कुल 2,80,43,446 लोग स्वस्थ हुए
· पिछले 24 घंटे में 1,32,062 मरीज स्वस्थ हुए
· लगातार 31वें दिन रोग से स्वस्थ होने वालों की संख्या दैनिक नए मामलों की संख्या से ज्यादा
· रिकवरी रेट बढ़कर 95.26 प्रतिशत हुआ
· साप्ताहिक पॉजिटिविटी रेट 5% के नीचे आया, अभी 4.74% है
· दैनिक पॉजिटिविटी रेट 4.25 प्रतिशत, लगातार 20वें दिन 10 प्रतिशत से कम
· जांच करने की क्षमता बढ़ाई गई, कुल 37.81 करोड़ जांच की गई
· राष्ट्रव्यापी टीकाकरण अभियान के तहत 25.31 करोड़ खुराक लगी
#Unite2FightCorona#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
कोविड-19 अपडेट
· भारत में पिछले 24 घंटे में 80,834 नये मामले दर्ज, 71 दिनों के बाद सबसे कम मामले
· भारत में कोविड-19 के सक्रिय मामले और घटकर 10,26,159 हुए
· लगातार 31वें दिन रोग से स्वस्थ होने वालों की संख्या दैनिक नए मामलों की संख्या से ज्यादा
· रिकवरी रेट बढ़कर 95.26 प्रतिशत हुआ
· दैनिक पॉजिटिविटी रेट 4.25 प्रतिशत, लगातार 20वें दिन 10 प्रतिशत से कम
भारत में पिछले 24 घंटे में देश में 80,834 दैनिक नये मामले दर्ज किए गए। लगातार छठे दिन देश में कोविड-19 के नये मामलों की संख्या एक लाख से कम दर्ज की गयी। यह केंद्र और राज्यों/केंद्रशासित प्रदेशों के सहयोग से किए जा रहे सतत प्रयासों का नतीजा है। भारत में कोविड-19 के सक्रिय मामलों की संख्या लगातार घट रही है। सक्रिय मामलों की संख्या गिरकर आज 10,26,159 हो गयी। लगातार 13वें दिन यह संख्या 20 लाख से कम बनी हुई है। पिछले 24 घंटे में सक्रिय मामलों की संख्या में कुल 54,531 की कमी आयी है। यह अब देश के कुल कोविड पॉजिटिव मामलों का केवल 3.49 प्रतिशत है। साथ ही ज्यादा लोगों के कोविड-19 संक्रमण से स्वस्थ होने के साथ लगातार 31वें दिन बीमारी से स्वस्थ होने वाले लोगों की दैनिक संख्या कोविड-19 के दैनिक नए मामलों से ज्यादा है। पिछले 24 घंटे में बीमारी से 1,32,062 लोग स्वस्थ हुए हैं। पिछले 24 घंटे में दैनिक नये मामलों की तुलना में 51,228 ज्यादा लोग स्वस्थ हुए हैं।
ज्यादा जानकारी के लिए: https://pib.gov.in/PressReleasePage.aspx?PRID=1726753
कोविड-19 टीकाकरण से जुड़ी नवीनतम जानकारी
भारत सरकार ने अब तक राज्यों/केंद्रशासित प्रदेशों को कोविड टीके की 26 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से दी है। इसमें से कुल खपत  25,12,66,637 खुराक  है।
राज्यों/केंद्रशासित प्रदेशों के पास अब भी टीके की 1.53 करोड़ से ज्यादा  खुराक उपलब्ध हैं जिन्हें दिया जाना बाकी है। इसके अलावा टीके की चार लाख से ज्यादा  से ज्यादा खुराक प्रक्रियारत हैं और अगले तीन दिनों में राज्यों/केंद्रशासित क्षेत्रों को प्रदान कर दी जाएंगी।
ज्यादा जानकारी के लिए: https://pib.gov.in/PressReleasePage.aspx?PRID=1726748
प्रधानमंत्री ने जी-7 शिखर सम्मेलन के पहले आउटरीच सत्र में भाग लिया
प्रधानमंत्री श्री नरेन्द्र मोदी ने आज जी-7 शिखर सम्मेलन के पहले आउटरीच सत्र में भाग लिया। 'बिल्डिंग बैक स्ट्रॉन्गर-हेल्थ' शीर्षक वाला यह सत्र कोरोनावायरस महामारी से दुनिया को निजात दिलाने और भविष्य में आने वाली महामारियों के खिलाफ सहनशक्ति को मजबूत बनाने पर केंद्रित था। सत्र के दौरान, प्रधानमंत्री ने भारत में कोविड संक्रमण की हालिया लहर के दौरान जी-7 और अन्य अतिथि देशों द्वारा दिए गए समर्थन की सराहना की। उन्होंने महामारी से लड़ने की दिशा में सरकार, उद्योग और नागरिक समाज के सभी स्तरों के प्रयासों के तालमेल के साथ भारत के 'समग्र समाज' के दृष्टिकोण पर प्रकाश डाला।
प्रधानमंत्री नरेन्द्र मोदी ने संपर्कों का पता लगाने और वैक्सीन प्रबंधन के लिए ओपन सोर्स डिजिटल टूल्स के भारत के सफल उपयोग के बारे में भी जानकारी दी और अन्य विकासशील देशों के साथ अपने अनुभव और विशेषज्ञता को साझा करने की भारत की इच्छा से अवगत कराया। प्रधानमंत्री ने वैश्विक स्वास्थ्य की व्यवस्था में सुधार लाने के लिए किए जा रहे सामूहिक प्रयासों के लिए भारत के समर्थन की प्रतिबद्धता जताई। उन्होंने कोविड संबंधित प्रौद्योगिकियों पर टीआरआईपीएस छूट के लिए भारत और दक्षिण अफ्रीका द्वारा डब्ल्यूटीओ में प्रस्तावित प्रस्ताव पर जी-7 का समर्थन मांगा।
ज्यादा जानकारी के लिए: https://pib.gov.in/PressReleasePage.aspx?PRID=1726725
ऑक्सीजन एक्सप्रेस ने देश की सेवा में 30000 मीट्रिक टन तरल मेडिकल ऑक्सीजन आपूर्ति का कीर्तिमान बनाया
- ऑक्सीजन एक्सप्रेस ने देश के दक्षिणी राज्यों को 15000 एमटी से अधिक एलएमओ की डिलीवरी की
- 421 ऑक्सीजन एक्सप्रेस ने पूरे देश में ऑक्सीजन की आपूर्ति पूरी की
- ऑक्सीजन एक्सप्रेस ने 1734 टैंकरों से 15 राज्यों को ऑक्सीजन सहायता पहुंचाई
- ऑक्सीजन एक्सप्रेस द्वारा आंध्र प्रदेश, कर्नाटक और तमिलनाडु को क्रमशः 3600, 3700 और 4900 एमटी से अधिक एलएमओ की आपूर्ति की गई
- महाराष्ट्र में 614 एमटी ऑक्सीजन, उत्तर प्रदेश में लगभग 3797 एमटी, मध्य प्रदेश में 656 एमटी, दिल्ली में 5722 एमटी, हरियाणा में 2354 एमटी, राजस्थान में 98 एमटी, कर्नाटक में 3782 एमटी, उत्तराखंड में 320 एमटी, तमिलनाडु में 4941 एमटी, आंध्र प्रदेश में 3664 एमटी, पंजाब में 225 एमटी, केरल में 513 एमटी तेलंगाना में 2972 एमटी, झारखंड में 38 एमटी और असम में 480 एमटी ऑक्सीजन पहुंचाई गई
भारतीय रेल सभी बाधाओं को पार करते हुए तथा नए समाधान निकाल कर देश के विभिन्न राज्यों में तरल मेडिकल ऑक्सीजन  पहुंचाना जारी रखे हुए है। ऑक्सीजन एक्सप्रेस ने देश की सेवा में 30000 मीट्रिक टन तरल मेडिकल ऑक्सीजन पहुंचा कर मील का पत्थर पार किया है।
अभी तक देश के विभिन्न राज्यों में 1734 से अधिक टैंकरों में 30182 मीट्रिक टन से अधिक तरल मेडिकल ऑक्सीजन  पहुंचाई गई है। ज्ञात हो कि 421 ऑक्सीजन एक्सप्रेस गाड़ियों ने अपनी यात्रा पूरी कर विभिन्न राज्यों को सहायता पहुंचाई है। ऑक्सीजन एक्सप्रेस ने देश के दक्षिणी राज्यों में 15000 एमटी से ज्यादा तरल मेडिकल ऑक्सीजन की आपूर्ति की है। ऑक्सीजन एक्सप्रेस द्वारा देश के दक्षिणी राज्यों आंध्र प्रदेश, कर्नाटक और तमिलनाडु को क्रमशः 3600, 3700 और 4900 एमटी से अधिक एलएमओ पहुंचाई गई है।
ज्यादा जानकारी के लिए: https://pib.gov.in/PressReleasePage.aspx?PRID=1726788
प्रधान वैज्ञानिक सलाहकार के कार्यालय की ओर से कोविड-19 परियोजनाओं में मदद की गई: अस्पतालों का विस्तार
देश के विभिन्न हिस्सों में जैसे ही कोविड-19 के मामले बढ़े, वैसे ही अस्पतालों में बुनियादी ढांचे पर भारी दबाव आ गया था। इसके बीच अभिनव मॉड्यूलर अस्पताल एक बड़ी राहत बनकर सामने आया। मॉड्यूलर अस्पताल, अस्पताल के बुनियादी ढांचे का विस्तार है और इसे एक मौजूदा अस्पताल भवन के नजदीक बनाया जा सकता है। भारत सरकार के प्रधान वैज्ञानिक सलाहकार के कार्यालय  ने निजी क्षेत्र की कंपनियों, दानदाता संगठनों और व्यक्तियों को राष्ट्रीय महत्व की विभिन्न परियोजनाओं का समर्थन करने के लिए आमंत्रित किया है। परियोजना विस्तार अस्पताल ऐसी ही एक पहल है। पीएसए के कार्यालय ने उन राज्यों के करीब 50 अस्पतालों की जरूरतों की पहचान की है, जहां सबसे ज्यादा कोविड-19 मामले सामने आए थे।
ज्यादा जानकारी के लिए: https://pib.gov.in/PressReleasePage.aspx?PRID=1726792
भारत के लिए ऑक्सीजन परियोजना
कोविड-19 की दूसरी लहर के दौरान देश के विभिन्न हिस्सों में चिकित्सा ऑक्सीजन की मांग में उल्लेखनीय वृद्धि देखी गई। चिकित्सा ऑक्सीजन की वर्तमान मांग को पूरा करते हुए भविष्य में पर्याप्त आपूर्ति सुनिश्चित करने के लिए इसका उत्पादन काफी महत्वपूर्ण हो गया है। भारत सरकार के प्रधान वैज्ञानिक सलाहकार के कार्यालय की परियोजना 'प्रोजेक्ट O2 फॉर इंडिया' यानी भारत में ऑक्सीजन परियोजना चिकित्सा ऑक्सीजन की मांग में हुई इस वृद्धि को पूरा करने के लिए देश की क्षमता को बढ़ाने के लिए काम कर रहे हितधारकों को समर्थ बनाती है।
ज्यादा जानकारी के लिए: https://pib.gov.in/PressReleasePage.aspx?PRID=1726745
पावरग्रिड का अखिल भारतीय कोविड टीकाकरण अभियान जारी
पावरग्रिड कॉर्पोरेशन ऑफ इंडिया लिमिटेड  भारत सरकार के विद्युत मंत्रालय के तहत एक महारत्न सार्वजनिक क्षेत्र का उपक्रम  है। पावरग्रिड ने अपने सभी कर्मचारियों और उनके परिवारों को समय पर मदद देकर कोविड-19 महामारी से निपटने के लिए एक भिन्न दृष्टिकोण अपनाया है। कई पहलों में सबसे महत्वपूर्ण और सामयिक पहल पावरग्रिड के विभिन्न कार्यालयों में टीकाकरण अभियान का आयोजन था।
ज्यादा जानकारी के लिए: https://pib.gov.in/PressReleasePage.aspx?PRID=1726664
पेट्रोलियम मंत्री श्री धर्मेंद्र प्रधान और मध्य प्रदेश के मुख्यमंत्री श्री शिवराज सिंह चौहान ने सागर जिले के बीना में 200 ऑक्सीजन युक्त बिस्तरों वाले कोविड अस्पताल का उद्घाटन किया
केन्द्रीय पेट्रोलियम एवं प्राकृतिक गैस और इस्पात मंत्री श्री धर्मेंद्र प्रधान और मध्य प्रदेश के मुख्यमंत्री श्री शिवराज सिंह चौहान ने आज राज्य के सागर जिले में बीना में अस्थायी कोविड अस्पताल का शुभारम्भ किया। 200 ऑक्सीजन युक्त बिस्तरों वाले कोविड-19 देखभाल केन्द्र बीपीसीएल की बीना रिफाइनरी के पास बनाया गया है, जिसके लिए भारत पेट्रोलियम कॉरपोरेशन लिमिटेड  के स्वामित्व वाली अनुषंगी भारत ओमान रिफाइनरीज लिमिटेड द्वारा ऑक्सीजन उपलब्ध कराई गई है।
इस अवसर पर एक टीकाकरण केंद्र का भी शुभारम्भ किया गया, जो सभी फ्रंटलाइन कर्मचारियों और उनके परिवारों के मुफ्त टीकाकरण के लिए बीओआरएल द्वारा स्थापित किया जा रहा है। बीओआरएल ने रिफाइनरी में काम कर रहे सभी संविदा कर्मचारियों और फ्रंटलाइन कर्मचारियों को टीका उपलब्ध कराने की पहल की है।
ज्यादा जानकारी के लिए: https://pib.gov.in/PressReleasePage.aspx?PRID=1726627
Important Tweets